Henry Thomas (bluesmuzikant)

Henry Thomas (1874-1930?) wie in Amerikaanske country bluessjonger en muzikant. Hoewol't syn platekarriêre oan de ein fan de jierren 1920 koart wie, beynfloede Thomas artysten as Bob Dylan, Taj Mahal, The Lovin' Spoonful, The Grateful Dead en Canned Heat. Thomas syn styl, dy't faak omskreaun wurdt as Ragtime Texas, is in ier foarbyld fan wat letter bekend waard as Texas blues-gitaar.

 Libben en wurk 
Thomas waard berne yn in húshâlding fan befrijde slaven yn Big Sandy, Texas, yn 1874. Nei't er yn syn tsienerjierren it hûs út gien wie begûn as swalker by de spoarlinen fan Texas del te reizgjen. Uteinlik fertsjinne er syn brea as rûnreizgjende sjonger, dy't sawol de lokale befolking as spoarweiarbeiders ferdivedearre.

Hy naam tusken 1927 en 1929 24 nûmers op foar Vocalion Records, dêr't 23 fan útbrocht waarden. Se befetsje reels, gospelsongs, minstrel songs, ragtimenûmers en blues. Njonken gitaar spile Thomas op quills, in folksynstrumint makke fan reid dêr't it lûd fan ferlykber is mei de zampona (panfluit) dêr't muzikanten yn Perû en Bolivia op spylje. Thomas syn styl fan gitaarspyljen wie wierskynlik ôflaat fan banjo-picking-stilen.

Syn libben en karriêre nei syn lêste opnamen yn 1929 binne net beskreaun. Hoewol't de bluessaakkundige Mack McCormick ferklearre dat er yn 1949 yn Houston in man seach dy 't foldie oan Thomas syn beskriuwing, wolle de measte biografen hawwe dat Thomas stoar yn 1930, doe't er 55 of 56 jier âld west hawwe soe.

Plate-opnames foar Vocalion Records
 Publikaasjejier  A-kant  B-kant  Opnamedatum  Label, nr.  Opnameplak  Ynstruminten 1927  John Henry    Cottonfield Blues  1927-07-05  Vocalion 1094  Chicago  fokaal, gitaar, quills 1927  The Fox and the Hounds    Red River Blues  1927-10-05    Vocalion 1137  Chicago  fok, git, quills 1927  The Little Red Caboose    Bob McKinney  1927-10-05   Vocalion 1138  Chicago  fok, git, quills 1927  Shanty Blues    Woodhouse Blues  1927-10-07  Vocalion 1139  Chicago  fok, git 1927  Jonah in the Wilderness   When the Train Comes Along  1927-10-07  Vocalion 1140  Chicago   fok, git 1927  Honey, Won't You Allow Me One More Chance    Run, Mollie, Run  1927-10-07  Vocalion 1141  Chicago  fok, git, quills 1928  Don’t Ease Me In    Texas Easy Street Blues  1928-06-13  Vocalion 1197  Chicago  fok, git 1928  Bull-Doze Blues    Old Country Stomp  1928-06-13  Vocalion 1230  Chicago   fok, git, quills 1928  Texas Worried Blues    Fishing Blues  1928-06-13  Vocalion 1249  Chicago  fok, git, quills 1928  Arkansas  Georgia Tom and Tampa Red, Lonesome Man Blues  1927-07-01  Vocalion 1286    fok, git 1929  Railroadin' Some    Don’t Leave Me Here  1929-10-07  Vocalion 1443  Chicago  fok, git, quills 1929  Charmin' Betsy    Lovin' Babe  1929-10-07  Vocalion 1468   Chicago  fok, git, quills

 Keppeling om utens 
  Diskografy Henry Thomas

Kategory:Amerikaansk bluesartyst
Kategory:Amerikaansk sjonger
Kategory:Amerikaansk muzikant fan Afro-Amerikaansk komôf
Kategory:Persoan berne yn 1874
Kategory:Persoan stoarn yn 1930